คือเรื่องเกิดจากเมื่อวานตอนดึกค่ะกำลังคอลกับเพื่อนนั่งปกติกับเอนหลังสลับกัน แต่อยู่ดีๆรู้สึกมันหมุนๆต้องล้มเอนตัวลงอย่างเดียวถึงจะปกตแล้วหลังจากนั้นก็มีอาการปวดหัวร่วมที่ข้างซ้ายเลยนอกพักเลย พอตื่นมาก็มีอาการชาที่มือกับเท้ากับปวดไหล่ค่ะ และก็มึนๆหัวมันจะหนักๆไปฝั่งซ้าย อยากทราบว่าเป็นอะไรคะ
สวัสดีค่ะ อาการมึนหัว ชามือและเท้า ปวดหัวร่วมด้วยนั้น อาจจะยังเป็นกลุ่มอาการที่ไม่จำเพาะเจาะจงต่อโรคใดอย่างชัดเจน อาจจะเกี่ยวข้องกับการปวดกล้ามเนื้อหลังการใช้งาน การอ่อนเพลีย การพักผ่อนน้อย ชาจากปลายเส้นประสาทอักเสบเฉพาะที่ซึ่งถ้ามีการเอนหลังสลับกันไปมา คือนั่งในท่าที่ไม่สะดวกสบายมากนัก ติดต่อกันนานๆ ก็อาจทำให้กล้ามเนื้อหรือเส้นเอ็นตึงตัว มีอาการปวด ชาดังกล่าวมาได้ในเบื้องต้น ให้พักการใช้งาน หลีกเลี่ยงการทำท่าทางค้างในท่าที่ทำให้ปวด กินยาแก้ปวดได้ถ้าปวดมาก พักผ่อนให้เพียงพอ และถ้าพักแล้ว แต่ยังมีอาการปวดมากต่อเนื่อง ปวดมากขึ้นเรื่อยๆ ควรไปพบแพทย์